През 1996 г. приема поканата на Полската телевизия да представи Полша на 41-вото издание на Песенния конкурс на „Евровизия“ в Осло, Норвегия. На 18 май изпълнява песента си "Chcę znać swój grzech…" („Искам да знам своя грях…“), с която се класира на 15 място. Същата година записва песен за саундтрака към анимационния филм „Гърбушкото от Нотър Дам“ на „Дисни“. На 30 септември издава третия си студиен албум, носещ заглавието "Czekając na…" („Очаквайки…“), чийто продуцент е по-късният ѝ партньор, Костек Йориадис. Певицата промотира албума си със синглите "Coś optymistycznego" („Нещо оптимистично“) и "Tak mi ciebie brak" („Така ми липсваш“), както и с турне, спонсорирано от компанията "Casio". Албумът е удостоен с платинен диск още преди официалната си премиера.